**BTI nivå 0.**

**Mal til første telefonsamtale hjem**

1. **Skaff deg detaljert oversikt over fraværet:**
* Se etter mønster. Hvilke dager er eleven borte? (Er det ofte mandager for eksempel?)
* Flere dager i strekk (for eksempel knyttet til sykdom som omgangssyke, influensa), eller enkeltstående dager knyttet til magevondt, hodepine eller andre diffuse symptomer?)
* Kommer eleven ofte for sent, eller går hjem før skoledagen er over?
* Har eleven hyppig fravær som følge av lege/tannlegebesøk eller annen oppfølging?
1. **Ring foresatte og opplys om elevens fravær.** Minn dem på at skolen satser på tidlig innsats ved fravær, og at det er derfor du tar kontakt.
2. **Beskriv elevens fravær** ut fra dine funn i punkt 1. Spør foresatte hvordan de vurderer fraværet.
3. **Undersøk om foresatte tror at fraværet vil minke** automatisk eller om de er bekymret for fortsatt høyt fravær.
4. **Undersøk om eleven ser ut til å trives** på skolen eller om de ser tegn til at eleven misliker eller gruer seg for noe ved skolen.
5. **Konkluder sammen med foresatte**; er det behov for et møte der saken undersøkes nærmere og tiltak iverksettes (nivå 1)?

**Eksempel på type fravær:**

|  |  |  |
| --- | --- | --- |
| **Type fravær** | **Info skole** | **Info foresatte** |
| Enkeltdager | X |  |
| Gjentakende forsentkomming |  |  |
| Fag, dager, personer? | Svømming, onsdager | Onsdager og fredager |
| Situajsoner | Vurdering norsk, matte |  |

**Eksempel på introduksjon i samtalen:**

*«Hei. Det er Even, kontaktlæreren til Ola. Jeg ringer fordi Ola har hatt noe fravær i det siste*. Han har vært borte fra noen gymtimer i det siste. Er det noen spesielle grunner til det som vi som skole må vite mer om?» *Hva tenker dere om det? Er det noe vi som skole kan hjelpe til med?»*

Dersom samtalen avdekker bekymring, kalles det inn til møte (se trinn 2 i tiltakstrappa).

**Nivå 0**

**Mal for første møte**

1. **Takk foresatte for at de kommer på møtet, og klargjør agenda for møtet:** Å forstå elevens situasjon bedre, og komme frem til tiltak som kan løse utfordringene.

Referer til tiltakstrappa ved bekymring om fravær og vårt felles mål om at eleven skal trives på skolen og rustes til å mestre skoleløpet.

1. **Oppklar bekymring (se også kartleggingsskjema nivå 0)**
2. Hvordan har du det på skolen? Hva er bra? Hva er ikke bra? Hvorfor bra/ikke bra? (fag, relasjoner, situasjoner, strukturer, krav ol.)
3. Hvordan er det hjemme hos deg? (Relasjoner, rutiner, endringer i livet slik som f.eks. å få søsken, skilsmisse mellom foreldre, dødsfall, flytting ol.)
4. Hvordan har du det i fritiden? (Relasjoner, situasjoner, aktiviteter ol.)
5. Hva tenker du selv er grunnen til fraværet? (sykdom, trivsel, relasjoner, sårbarheter ol.)
6. **Oppsummer punktvis det dere har kommet frem til.**
7. **I fellesskap beslutter dere hvilke tiltak som skal testes ut i tre uker.**

Det er viktig å avklare hvem som har ansvar for hvilke tiltak. Skriv ned i skjemaet «referat for samarbeidsmøte», og gi det til deltakerne i møtet.

**Eksempel:**

|  |  |  |  |
| --- | --- | --- | --- |
|  | **Tiltak** | **Ansvarlig** | **Evaluering** |
| **a)** | *Ukentlig samtale med kontaktlærer* | *Kontaktlærer Even* |  |
| **b)** | *Fast leggetidspunkt følges opp med lydbok* | *Far* |  |
| **c)** | *Samtaler med helsesykepleier* | *Mor* |  |